Bohri aatomiteooria

Bohri aatomiteooria on üheelektroniliste aatomite (vesinikuaatomite) poolklassikaline aatomimudel. Selle teooria aluseks on järgmised postulaadid (Bohri postulaadid):

 Elektron liigub tuuma kulonilises väljas ringjoonelistel orbiitidel klassikaliste liikumisvõrrandite järgi.
 Võimalikud on vaid sellised orbiidid, kus elektroni orbitaalne impulsimoment on Plancki nurkkonstandi  täisarvkordne: , n = 1,2,3,...
 Vastupidi klassikalise elektromagnetteooria ennustusele lubatud orbiitidel elektron ei kiirga elektromagnetlaineid, kuigi liigub kiirendusega.
 Siirdudes orbiidilt energiaga  orbiidile energiaga  kiirgab (või neelab) elektron elektromagnetlaineid sagedusega .

Nende postulaatide alusel teostatav arvutus annab elektroni võimalikud energiad:

 eV,

kus Z on tuumalaeng,  on vaakumi dielektriline läbitavus ja e on elektroni laeng.

Selle aatomimudeli pakkus välja Niels Bohr 1913. aastal. Et tegemist oli veidi varem esitatud Ernest Rutherfordi aatomimudeli (Rutherfordi aatomimudeli) täiendusega, siis nimetatakse seda mõnikord ka Bohri-Rutherfordi aatomimudeliks. 

Bohri mudel kirjeldas vesiniku (ühe elektroniga aatomi) ehitust piisavalt täpselt, selgitades tema spektrijoonte olemust. Siiski ei suudetud Bohri mudelit üldistada mitmeelektronilistele aatomitele. Bohri mudel ei seleta spektrijoonte peen- ja ülipeenstruktuuri, Zeemani efekti ega spektrijoonte intensiivsusi.

Vaata ka
Niels Bohr

Kategooria:Aatomifüüsika